Яны ўсё жыццё адпрацавалі ў Варапаеўскай дыстанцыі пуці. Карысталіся аўтарытэтам у кіраўніцтва і калег, не забыты ветэраны працы і сёння. Лёдзя — добрая, мудрая. З вялікай павагай да яе адносіцца мой муж Уладзімір, ды і для ўсёй маёй сям’і сястра — прыклад ва ўсім. З ёй раюся па любым пытанні, яна першая спяшаецца, каб падтрымаць або раздзяліць радасць. Здаецца, дабрыня сястры не мае межаў. Пры любой неабходнасці і ў любы час дапамагае не толькі радні, але і чужым людзям. Кузьмічы — сардэчныя, душэўныя, чулыя і працавітыя. Іх паважаюць гарпасялкоўцы.